
FORSLAG TIL EUROPA-PARLAMENTETS BESLUTNING
om betydningen af enkle skatteregler og skattefragmentering for den europæiske konkurrenceevne
(2024/2118(INI))
Europa-Parlamentet,
–	der henviser til artikel 4 og 63-66 i traktaten om Den Europæiske Unions funktionsmåde og principperne om det indre marked, fri bevægelighed for varer, tjenesteydelser, kapital og personer,
–	der henviser til traktaten om Den Europæiske Unions funktionsmåde, særlig artikel 113, 114 og 115,
–	der henviser til Rådets direktiv 2003/49/EF af 3. juni 2003 om en fælles ordning for beskatning af renter og royalties, der betales mellem associerede selskaber i forskellige medlemsstater[footnoteRef:2] (direktivet om renter og royalties), [2:  EUT L 157 af 26.6.2003, s. 49.] 

–	der henviser til Rådets direktiv 2011/96/EU af 30. november 2011 om en fælles beskatningsordning for moder- og datterselskaber fra forskellige medlemsstater[footnoteRef:3] (moder-datterselskabsdirektivet), [3:  EUT L 345 af 29.12.2011, s. 8.] 

–	der henviser til Rådets direktiv (EU) 2022/2523 af 14. december 2022 om sikring af en global minimumsskattesats (15 %) for multinationale koncerner og store nationale koncerner i Unionen[footnoteRef:4], som er Den Europæiske Unions reaktion på international skattekoordinering, [4:  EUT L 328 af 22.12.2022, s. 1, ELI: http://data.europa.eu/eli/dir/2022/2523/oj.] 

–	der henviser til den igangværende udvikling vedrørende tosøjleløsningen med henblik på at tackle de skattemæssige udfordringer, der opstår som følge af digitaliseringen af økonomien,
–	der henviser til de endelige rapporter fra OECD/G20 om udhuling af skattegrundlaget og overførsel af overskud (BEPS) fra oktober 2015,
–	der henviser til rapporterne om søjle I- og søjle II-planerne, der blev vedtaget af OECD/G20's inklusive ramme den 14. oktober 2020, og til resultaterne af OECD's økonomiske analyse og konsekvensanalyse af 12. oktober 2020 med titlen "Tax Challenges Arise from Digitalisation – Economic Impact Assessment" (skattemæssige udfordringer som følge af digitaliseringen – økonomisk konsekvensanalyse),
–	der henviser til OECD/G20's erklæring af 8. oktober 2021 om den inklusive ramme vedrørende BEPS med titlen "Two-Pillar Solution to Address the Tax Challenges Arising from the Digitalisation of the Economy" (en tosøjleløsning for at tackle de skattemæssige udfordringer, der opstår som følge af digitaliseringen af økonomien),
–	der henviser til søjle II-modelreglerne i OECD/G20's inklusive ramme vedrørende BEPS af 20. december 2021 om indenlandsk gennemførelse af en global minimumsskat på 15 %,
–	der henviser til USA's offentlige lov 117-169 af 16. august 2022, kendt som Inflation Reduction Act (lov om inflationsreduktion),
–	der henviser til Kommissionens meddelelse af 15. juli 2020 med titlen "En handlingsplan for en retfærdig og enkel beskatning til støtte for genopretningsstrategien (COM(2020)0312),
–	der henviser til Kommissionens meddelelse af 18. maj 2021 med titlen "Erhvervsbeskatning i det 21. århundrede" (COM(2021)0251),
–	der henviser til Kommissionens forslag af 22. december 2021 til Rådets direktiv om sikring af en global minimumsskattesats for multinationale koncerner i Unionen (COM(2021)0823) samt til Parlamentets holdning til dette forslag[footnoteRef:5], [5:  EUT C 479 af 16.12.2022, s. 89.] 

–	der henviser til Kommissionens undersøgelse fra januar 2022 med titlen "Tax compliance costs for SMEs — An update and a complement: final report" (SMV'ers omkostninger til overholdelse af skatteregler — en opdatering og et supplement: endelig rapport),
–	der henviser til Kommissionens forslag af 11. maj 2022 til Rådets direktiv om fastsættelse af regler om et fradrag til reduktion af skævvridningen mellem gæld og egenkapital og om begrænsning af fradragsretten for renter i forbindelse med selskabsskat (COM(2022)0216),
–	der henviser til Kommissionens forslag af 8. december 2022 om ændring af direktiv 2006/112/EF for så vidt angår momsregler for den digitale tidsalder (COM(2022)0701), Kommissionens forslag til Rådets forordning om ændring af forordning (EU) nr. 904/2010 for så vidt angår de ordninger for administrativt samarbejde på momsområdet, der er nødvendige i den digitale tidsalder (COM(2022)0703), Kommissionens forslag til Rådets direktiv om ændring af direktiv 2006/112/EF for så vidt angår den elektroniske momsfritagelsesattest (COM(2024)0278) og til Rådets aftale om pakken om moms i den digitale tidsalder af 5. november 2024,
–	der henviser til Rådets direktiv 2025/50 af 10. december 2024 om hurtigere og sikrere lempelse af overskydende kildeskat[footnoteRef:6], [6:  EUT L, 2025/50, 10.1.2025, ELI: http://data.europa.eu/eli/dir/2025/50/oj.] 

–	der henviser til Kommissionens forslag af 12. september 2023 til Rådets direktiv om erhverv i Europa: en ramme for indkomstbeskatning (BEFIT) (COM(2023)0532),
–	der henviser til Kommissionens forslag af 12. september 2023 til Rådets direktiv om indførelse af et hovedkontorsbaseret beskatningssystem for mikrovirksomheder og små og mellemstore virksomheder og om ændring af direktiv 2011/16/EU (COM(2023)0528),
–	der henviser til Kommissionens forslag af 12. september 2023 til Rådets direktiv om transfer pricing (COM(2023)0529),
–	der henviser til Rådets konklusioner af 17. og 18. april 2024 om en ny aftale om europæisk konkurrenceevne,
–	der henviser til Rådets konklusioner af 24. maj 2024 om et indre marked til gavn for alle,
–	der henviser til Det Europæiske Råds Budapesterklæring af 8. november 2024 om den nye aftale om europæisk konkurrenceevne,
–	der henviser til Rådets konklusioner af 11. marts 2025 om en dagsorden for skatteoprydning og ‑forenkling, der bidrager til EU's konkurrenceevne,
–	der henviser til Det Europæiske Råds konklusioner af 20. marts 2025 om konkurrenceevne med fokus på forenkling og reduktion af reguleringsmæssige og administrative byrder,
–	der henviser til sin beslutning af 16. februar 2022 om gennemførelsen af det sjette momsdirektiv: Hvad skal der til for at mindske momsgabet i Unionen?[footnoteRef:7], [7:  EUT C 342 af 6.9.2022, s. 88.] 

–	der henviser til sin beslutning af 7. oktober 2021 om reform af EU's politik om skadelig skattepraksis (herunder reformen af Gruppen vedrørende Adfærdskodeksen)[footnoteRef:8], [8:  EUT C 132 af 24.3.2022, s. 167.] 

–	der henviser til sin beslutning af 15. februar 2022 om de nationale skattereformers indvirkning på EU's økonomi[footnoteRef:9], [9:  EUT C 342 af 6.9.2022, s. 14.] 

–	der henviser til sin beslutning af 10. marts 2022 om en europæisk ramme for kildeskat[footnoteRef:10], hvorved der opfordres til en standardiseret ramme for kildeskat, [10:  EUT C 347 af 9.9.2022, s. 172.] 

–	der henviser til sin beslutning af 4. oktober 2022 om nye teknologiers indvirkning på beskatning: krypto- og blockchainteknologi[footnoteRef:11], [11:  EUT C 132 af 14.4.2023, s. 15.] 

–	der henviser til sin beslutning af 10. marts 2022 med henstillinger til Kommissionen om retfærdig og enkel beskatning til støtte for genopretningsstrategien (Europa-Parlamentets opfølgning på Kommissionens handlingsplan fra juli og dens 25 initiativer på området moms, erhvervsbeskatning og individuel beskatning)[footnoteRef:12], [12:  EUT C 347 af 9.9.2022, s. 211.] 

–	der henviser til sin beslutning af 4. maj 2022 om opfølgning på konferencen om Europas fremtid[footnoteRef:13], [13:  Vedtagne tekster, P9_TA(2022)0141.] 

–	der henviser til sin beslutning af 15. juni 2023 om erfaringerne fra Pandora-papirerne og andre afsløringer[footnoteRef:14], hvorved der ligeledes opfordres til forbedring af indberetning og udveksling af oplysninger, [14:  EUT C, C/2024/492, 23.1.2024, ELI: http://data.europa.eu/eli/C/2024/492/oj.] 

–	der henviser til sin beslutning af 12. december 2023 om yderligere reform af selskabsskatteregler[footnoteRef:15], [15:  EUT C 2024/4165, 2.8.2024, ELI: http://data.europa.eu/eli/C/2024/4165/oj.] 

–	der henviser til rapport af 9. maj 2022 om det endelige resultat af konferencen om Europas fremtid,
–	der henviser til Enrico Letta-rapporten fra april 2024 med titlen "Much more than a market" (meget mere end et marked),
–	der henviser til Mario Draghi-rapporten af 9. september 2024 med titlen "The future of European competitiveness" (fremtiden for den europæiske konkurrenceevne),
–	der henviser til forretningsordenens artikel 55,
–	der henviser til betænkning fra Økonomi- og Valutaudvalget (A10-0000/2025),
A.	der henviser til, at EU's medlemsstater opkrævede 6,712 mia. EUR i skatter i 2023 (herunder obligatoriske faktiske bidrag til sociale ordninger), hvilket svarer til 4,7 % mere end i 2022[footnoteRef:16]; [16:  Europa-Kommissionen, Data on Taxation Trends (data vedrørende beskatningstendenser), senest ajourført den 10. marts 2025.] 

B.	der henviser til, at skattebyrden (dvs. de samlede skatteindtægter som andel af BNP) i EU i 2023 var på 39,0 % af BNP, hvilket er et lille fald i forhold til 2022[footnoteRef:17]; [17:  Europa-Kommissionen, Data on Taxation Trends (data vedrørende beskatningstendenser), senest ajourført den 10. marts 2025.] 

C.	der henviser til, at momsindtægternes andel af BNP i 2023 udgjorde 7,1 % af EU's BNP og 18,3 % af de samlede offentlige indtægter[footnoteRef:18]; [18:  Europa-Kommissionen, Data on Taxation Trends (data vedrørende beskatningstendenser), senest ajourført den 10. marts 2025.] 

D.	der henviser til, at momsgabet ifølge Kommissionen beløb sig til 89,3 mia. EUR i 2022[footnoteRef:19]; [19:  Europa-Kommissionen, VAT gap in the EU — 2024 report (momsgabet i EU — 2024-rapport), 2024.] 

E.	der henviser til, at medlemsstaterne er forskellige med hensyn til deres afhængighed af beskatning, de skatter, de opkræver for at opkræve disse indtægter, og hvordan de har ændret deres skattemiks i løbet af det seneste årti[footnoteRef:20]; [20:  Europa-Kommissionen: Generaldirektoratet for Beskatning og Toldunion, Annual report on taxation 2024 — Review of taxation policies in the European Union (årsberetning om beskatning 2024 — revision af skattepolitikken i Den Europæiske Union), 2024.] 

F.	der henviser til, at Draghis omfattende rapport om Den Europæiske Unions økonomiske situation advarer om EU's faldende produktivitet og konkurrenceevne, og at EU uden en beslutsom indsats står over for en "langsom og aftagende tilbagegang", hvilket også understreger nødvendigheden af koordinerede politikker, der mindsker bureaukratiske hindringer for at øge konkurrenceevnen og identificerer og fjerner unødvendige regler, også på skatteområdet;
Beskatning og erhvervsklimaet
1.	understreger, at enkle og forudsigelige skatteregler burde gøre det lettere for skatteyderne at betale deres skatter og for regeringerne at administrere og opkræve indtægter; fremhæver behovet for at skabe en overholdelsesvenlig og erhvervsfremmende Europæisk Union, hvor produktive sektorer kan konkurrere og trives og arbejdstagerne kan have en god indkomst;
2.	understreger, at EU's skattesystem bør værne om nærhedsprincippet og proportionalitetsprincippet, og at medlemsstaterne bevarer retten til at skræddersy deres skattesystemer til deres specifikke nationale behov, samtidig med at de overholder fælles standarder og sikrer en effektiv anvendelse af indtægterne;
3.	bemærker, at europæiske virksomheder, navnlig små og mellemstore virksomheder (SMV'er), er vigtige drivkræfter for økonomisk vækst og jobskabelse på hele kontinentet; minder om, at SMV'er står over for betydelige finanspolitiske udfordringer på grund af komplekse skatteregler og fragmenterede skattesystemer, som pålægger store administrative byrder og overholdelsesomkostninger, hvilket hæmmer deres vækst og innovation; opfordrer indtrængende Kommissionen til at undersøge løsninger, der forenkler skatteprocedurerne og reducerer overholdelsesomkostningerne;
Konkurrenceevne og økonomisk vækst
4.	glæder sig over Det Europæiske Råds konklusioner om den nye aftale om europæisk konkurrenceevne; beklager i denne forbindelse udeladelsen af beskatningsområdet som en nøglefaktor i forbedringen af Europas konkurrenceevne; opfordrer til et bedre skattesamarbejde i EU for at mindske fragmenteringen og kompleksiteten og samtidig fremme et større samarbejde og en større tillid mellem medlemsstaterne med henblik på at styrke den europæiske økonomis konkurrenceevne;
5.	glæder sig over Det Europæiske Råds konklusioner om skatteunddragelse og -forenkling; understreger, at fremtidige EU-initiativer på skatteområdet bør fokusere på administrativ forenkling, afskaffelse (hvor det er relevant) af overlappende skatteregler, øget klarhed og strømlining af anvendelsen af skattereglerne;
Skatteforenkling og digitalisering
6.	minder om Kommissionens prioritet om at sikre virksomhedsforenkling på tværs af alle politikker, herunder beskatning, med det mål at reducere rapporteringskravene med 25 % (og med mindst 35 % for SMV'er); opfordrer i denne forbindelse Kommissionen til systematisk at foretage forudgående konsekvensanalyser af alle nye skatterelaterede lovgivningsforslag samt en kontrol af konkurrenceevnen af de nuværende foranstaltninger for at kvantificere den forventede reduktion af de administrative byrder og sikre, at nye regler er i overensstemmelse med EU's mål for økonomisk vækst;
7.	minder om, at enkle, stabile og forudsigelige skatteregler er afgørende for en konkurrencedygtig økonomi; opfordrer Kommissionen til at vejlede alle medlemsstaterne i retning af et forenklet skattesystem for at mindske den administrative byrde for virksomheder; anerkender, at skattesikkerhed, forenkling af tilbagebetalingsprocedurer og fradrag er vigtige løsninger til at mindske den administrative byrde, navnlig for SMV'er;
8.	understreger digitaliseringens potentiale, navnlig kunstig intelligens, til at reducere de administrative byrder og overholdelsesomkostningerne for virksomheder, især SMV'er; opfordrer indtrængende Kommissionen og medlemsstaterne til at fremme digitaliseringen og forenklingen af skatteadministrationen;
9.	opfordrer Kommissionen til at vurdere og forenkle den nuværende momsramme, mindske de administrative byrder, øge konkurrenceevnen og mindske forskellen mellem de forventede indtægter og det faktisk opkrævede beløb (momsgabet);
10.	gentager Parlamentets holdning til det hovedkontorsbaserede beskatningssystem, fradraget til mindskelse af den skattemæssige ubalance mellem gæld og egenkapital samt den hurtigere og sikrere lempelse af overskydende kildeskat; noterer sig de igangværende drøftelser om BEFIT-forslaget;
OECD's søjle I og II og international beskatning
11.	gentager EU's engagement i gennemførelsen af OECD's søjle II-aftale, samtidig med at der tages hensyn til den nuværende situation med hensyn til søjle II-reglerne, herunder det nylige dekret, som blev udstedt af den amerikanske præsident den 20. januar 2025, hvori det erklæres, at OECD's globale skatteaftale ikke har nogen kraft og virkning i USA; opfordrer indtrængende Kommissionen til at underrette Parlamentet om beredskabsplaner og træffe hurtige, målrettede foranstaltninger for at beskytte EU's interesser og forhindre gengældelsesforanstaltninger;
12.	understreger, at der ved søjle II bør sikres en global minimumsskattesats for multinationale koncerner og store nationale koncerner i Unionen; glæder sig over gennemførelsen heraf i national ret; opfordrer til juridisk klarhed i gennemførelsen heraf og forventer, at processen med forhandling og offentliggørelse af de administrative retningslinjer snart ophører og giver virksomheder, der er omfattet af søjle II, den nødvendige sikkerhed; forventer en yderligere udvikling med hensyn til OECD's permanente safe harbour;
13.	bemærker, at Den Europæiske Union i de seneste år har arbejdet hen imod en ambitiøs dagsorden for bekæmpelse af skatteunddragelse og skatteundgåelse og har indført en række nye bestemmelser og indberetningskrav (f.eks. via ATAD); noterer sig Kommissionens meddelelse om, at den vil evaluere direktivet om bekæmpelse af skatteundgåelse (ATAD) i lyset af søjle II og fremlægge en omfattende rapport om foranstaltningerne i tredje kvartal af 2025;
14.	noterer sig OECD's offentliggørelse af den multilaterale konvention i oktober 2023, der fastsætter de tekniske regler for gennemførelsen af beløb A i søjle 1 og de igangværende forhandlinger
Skattemæssige hindringer i det indre marked
15.	bemærker, at det fragmenterede skattelandskab i EU skaber kompleksitet, usikkerhed og høje overholdelsesomkostninger for EU's virksomheder, navnlig SMV'er; understreger behovet for at tackle skattemæssige hindringer for grænseoverskridende investeringer og øge egenkapitalen i erhvervsfinansieringen; minder i denne forbindelse om Draghi-rapporten, der fremhæver, at EU-borgere bør kunne investere i andre medlemsstater uden komplekse skatteprocedurer, der reelt fører til dobbeltbeskatning;
Bekæmpelse af skattesvig og aggressiv skatteplanlægning
16.	forpligter sig til at bekæmpe aggressiv skatteplanlægning for et retfærdigt Europa under hensyntagen til SMV'ers og lav- og middelklasses særlige situation og interesser; anerkender de betydelige indtægtsmæssige konsekvenser af aggressiv skatteplanlægning, som skævvrider vilkårene for de økonomiske aktører og truer med at undergrave skattemoralen; opfordrer indtrængende Kommissionen til at forbedre samarbejdet mellem medlemsstaterne om bekæmpelse af aggressiv skatteplanlægning, navnlig gennem øget informationsudveksling, koordinerede revisioner og forbedret håndhævelse;
17.	bemærker den rolle, som direktivet om administrativt samarbejde (DAC) spiller med hensyn til at mindske skatteunddragelse og øge gennemsigtigheden, samtidig med at kompleksiteten og den administrative byrde fremhæves, navnlig under DAC 6;
18.	opfordrer til øget samarbejde mellem Den Europæiske Anklagemyndighed og Eurofisc for at styrke udvekslingen af efterretninger, koordinerede håndhævelsesbestræbelser og grænseoverskridende efterforskninger i bekæmpelsen af momssvig og andre former for skatteunddragelse;
Beskatning på tværs af grænserne og arbejdskraftens mobilitet
19.	opfordrer Kommissionen til at fremlægge en undersøgelse af, hvordan skattereglerne kan forenkles og hvordan man kan tackle skattemæssig fragmentering for grænsearbejdere og selvstændige for at styrke konkurrenceevnen; bemærker, at forskellige nationale skattesystemer skaber administrative byrder, juridisk usikkerhed og dobbeltbeskatning, hvilket hæmmer arbejdskraftens mobilitet og grænseoverskridende iværksætteri;
Beskatning og innovation
20.	opfordrer Kommissionen til at gennemføre yderligere undersøgelser af virkningerne af skattemæssige incitamenter til forskning og udvikling og innovation med hensyn til at styrke den europæiske konkurrenceevne på den globale scene i overensstemmelse med forslagene i Draghi-rapporten; opfordrer til styrket samarbejde og tillid mellem medlemsstaterne, hvilket fremmer lige vilkår for e-handel, digitale tjenester og andre hurtigt voksende sektorer;
21.	pålægger sin formand at sende denne beslutning til Rådet og Kommissionen.

Ordføreren er af den opfattelse, at vi i det nuværende økonomiske landskab skal stræbe efter forenkling og mindske de lovgivningsmæssige og administrative byrder.
Den Europæiske Unions skattelandskab befinder sig på et kritisk tidspunkt og kræver en balance mellem fremme af økonomisk vækst, forbedring af konkurrenceevnen og sikring af skattemæssig retfærdighed. Det skiftende økonomiske miljø, der er præget af digitalisering og globalisering, kræver koordinerede skattepolitikker for at tackle grænseoverskridende udfordringer og samtidig mindske de administrative byrder for virksomheder, navnlig små og mellemstore virksomheder (SMV'er).
Principperne, der er nedfældet i artikel 4 i traktaten om Den Europæiske Union og traktaten om Den Europæiske Unions funktionsmåde, understreger betydningen af det indre marked og af den frie bevægelighed for varer, tjenesteydelser, kapital og personer. En forudsigelig skatteramme er afgørende for at støtte det indre marked og sikre, at virksomheder kan operere effektivt på tværs af grænserne uden unødig kompleksitet. Selv om EU har gjort fremskridt med hensyn til at bekæmpe skatteunddragelse og skatteundgåelse, er der behov for yderligere foranstaltninger for at mindske bureaukratiske hindringer og skabe et mere erhvervsvenligt miljø, hvilket blev fremhævet i Draghi-rapporten om fremtiden for den europæiske konkurrenceevne.
Skatteforenkling og digitalisering er afgørende for at reducere overholdelsesomkostningerne og forbedre effektiviteten. Kommissionens tilsagn om at reducere rapporteringskravene med 25 % (og mindst 35 % for SMV'er) er et skridt i den rigtige retning. Forudgående konsekvensanalyser af nye skatterelaterede forslag og konkurrenceevnekontroller af eksisterende foranstaltninger vil bidrage til at bringe skattepolitikkerne i overensstemmelse med bredere økonomiske mål.
Digitalisering af skatteadministrationen rummer et stort potentiale for mindskelse af administrative byrder. Udnyttelse af kunstig intelligens (AI) og digitale værktøjer kan strømline overholdelsesprocesserne og gøre det lettere for virksomheder, navnlig SMV'er, at navigere i komplekse skatteregler.
Et styrket samarbejde mellem medlemsstaterne er afgørende for at bekæmpe skatteunddragelse og aggressiv skatteplanlægning. Forbedret informationsudveksling, samordnede revisioner og forbedrede håndhævelsesmekanismer kan styrke bekæmpelsen af skattemisbrug.
Afslutningsvis skal EU's skattedagsorden prioritere forenkling, digitalisering og samarbejde for at skabe et mere retfærdigt og konkurrencedygtigt skattemiljø. Ved at mindske fragmentering og kompleksitet, styrke digitale værktøjer og tilslutte sig koordinerede politikker kan EU lægge grundstenen til bæredygtig vækst og velstand i de kommende år.

	Enhed og/eller person

	DG TAXUD, European Commission

	European Banking Federation

	BusinessEurope

	Tax Foundation



Ordføreren har udarbejdet ovenstående liste på eget ansvar.
Når fysiske personer er identificeret på listen ved deres navn, deres funktion eller begge, erklærer ordføreren at have forelagt de pågældende fysiske personer Europa-Parlamentets databeskyttelsesmeddelelse nr. 484 (https://www.europarl.europa.eu/data-protect/index.do), hvori de gældende betingelser for behandling af deres personoplysninger og rettighederne forbundet med denne behandling er fastlagt.

